**KÖVETELMÉNYRENDSZER**

|  |
| --- |
| **Semmelweis Egyetem, Általános Orvostudományi Kar**  **A gesztorintézet (és az esetleges közreműködő intézetek) megnevezése:**  **Belgyógyászati és Hematológiai Klinika** |
| **A tárgy neve:** Belgyógyászat nyári gyakorlat  **Angol nyelven1:** Internal medicine summer practice  **Német nyelven1:** Innere Medizin Sommerpraktikum  **Kreditértéke: 1**  **Teljes óraszám:**  **168 előadás:** 0 óra **gyakorlat: 168** óra **szeminárium:** 0 óra  **Tantárgy típusa:** **kötelező kötelezően választható szabadon választható** |
| **Tanév: 2019/2020** |
| **Tantárgy kódja2:** **AOKNSG696\_1M** |
| **Tantárgyfelelős neve: Prof. dr. Masszi Tamás**  **Munkahelye, telefonos elérhetősége:** 06-1-375-4364  **Beosztása:** egyetemi tanár, klinikaigazgató  **Habilitációjának kelte és száma:** 2010.06.07. Száma: 305 |
| **A tantárgy oktatásának célkitűzése, helye az orvosképzés kurrikulumában:**  A 6. szemesztert követő nyári belgyógyászat gyakorlat fő célja az anamnézisfelvétel és a fizikális vizsgálat technikájának gyakorlásán túl a gyakorlati klinikai munka részletes megismerése, abban való részvétel, a preklinikai tárgyakból szerzett ismeretek alkalmazása. A belgyógyászati integratív szemléletmód alapjainak elsajátítása, a differenciáldiagnosztika gyakorlása. |
| **A tárgy oktatásának helye (előadóterem, szemináriumi helyiség, stb. címe):**  Belgyógyászati és Hematológiai Klinika, 1085 Budapest, Üllői út 26.  Külső képzőhelyek (lásd az elfogadott gyakorlati helyek listája) |
| **A tárgy sikeres elvégzése milyen kompetenciák megszerzését eredményezi:**  A belgyógyászat famulusi gyakorlat során az elméleti tárgyak és a propedeutika tantárgy során elsajátított ismeretek gyakorlati alkalmazása és ötvözése a belgyógyászattal. Célunk, hogy a gyakorlat végére a hallgató képes legyen felügyelet mellett egy beteg fogadására, vizsgálatának megkezdésére, diagnosztikai és lehetőség szerint terápiás terv felállítására, valamint a rutin ellátással kapcsolatos tevékenységek kivitelezésére. A fentiek mellett a személyzettel illetve a beteggel és a hozzátartozókkal való szakszerű és emberi kommunikáció elsajátítása is cél. |
| **A tantárgy felvételéhez, illetve elsajátításához szükséges előtanulmányi feltétel(ek):**  Propedeutika tantárgy bemeneti követelményei, valamint a propedeutika tantárgyból aláírás megszerzése. A nyári gyakorlaton való részvételnek a propedeutika vizsga letétele nem feltétele. |
| **A kurzus megindításának hallgatói létszámfeltételei (minimum, maximum), a hallgatók kiválasztásának módja:**  A Neptun rendszerben történt regisztráció alapján klinikánként maximum 25 fő turnusonként |
| **A kurzusra történő jelentkezés módja:**  Neptun rendszerben |
| **A tárgy részletes tematikája:**  A hallgatók 1 hónapon keresztül heti 5 napon, napi 6 órát töltenek a gyakorlaton. Egy alkalommal esti vagy hétvégi ügyeleti munkában +6h időtartamban vesznek részt.  **Általános tematika:**  A belgyógyászati osztály és a kórház megismerése.  Betegvizsgálat, a kijelölt betegek segédorvos szintű ellátása megfelelő ellenőrzés mellett, farmakológiai oktatásban még csak részben részesült szinten.  Anamnesis:  - a betegek kikérdezése, a kapott információk rendezett, orvosi kifejezések használatával történő leírása  - a beteg dokumentációjában szereplő kórtörténet értelmezése (a rövidítések kibontása, az események közötti összefüggések felismérése)  - a kórtörténet alapján várható otthoni kezelés végiggondolása  Gyógyszerelés  - a beteg által szedett gyógyszerek és a hatóanyagok nevének összekapcsolása  - a szedett gyógyszerek indikációjának megkeresése (a kórtörténetben)  - a beteg felvételét indokló betegségben szükséges gyógyszeres kezelési terv felállítása  Fizikális vizsgálat  - a teljes vizsgálat gyakorlása, ennek szakszerű leírása  - célzott vizsgálat gyakorlása (pl. dyspnoés beteg, vérszegény beteg, májzsugorban szenvedő beteg)  - kapott fizikális vizsgálati eredmények és a kórtörténet közötti összefüggések felismerése  A legfontosabb orvosi beavatkozások gyakorlása   * A pulzus vizsgálata, vérnyomás- láz-, súly-, vércukormérés. * Gyógyszerek adagolási módjai * A vérvétel technikája, injekciók adásának elsajátítása, inzulin adagolása, pen (esetleg inzulin pumpa) gyakorlati alkalmazásának megismerése. * Infúziók összeállítása és beadása felügyelettel, transzfúziós folyamat megismerése * Műszeres diagnosztikus eszközök alkalmazása (EKG, Doppler, ultrahang, monitor, vérgáz)   A betegellátás dokumentálásának megismerése (lázlap, kórlap, cukorlap, folyadéklap, kritikus beteg észlelőlapja) és önálló vezetése. A hallgató által ismert, követett beteg szakszerű referálása viziten.  A beteggel és hozzátartozóival való kapcsolattartás elsajátítása, különös tekintettel a betegek felvilágosítására, és az orvosi titoktartásra. A beavatkozásokhoz szükséges beleegyező nyilatkozatok megismerése, ismertetése, a beleegyezés megszerzése.  A lehetőségekhez mérten konzíliumokon, képalkotó vizsgálatokon, eszközös vizsgálatokon, klinikopatológiai megbeszélésen való részvétel, különösen a hallgató által ismert beteggel kapcsolatosan.  Részvétel az intézmény szakmai megbeszélésein.  Napirend  08:00-08:15 reggeli rövid megbeszélés az osztályon az ügyeleti eseményekről, napi programról  08:15-09:30 osztályos vizit - a saját kórteremben a betegek vizitelése az osztályos orvossal  09:30-10:00 Klinikai esetmegbeszélés  10:00-10:20 kávészünet  10:20-11:00 osztályos munka, tervezett vizsgálatokon való részvétel, új beteg felvétele  11:00-12:00 osztályos főorvosi vizit  12:00-12:30 déli referáló  12:30-13:00 ebédszünet  13:00-13:30 laboreredmények értékelése, megbeszélése  13:30-14:00 napi munka megbeszélése, dokumentáció átnézése, korrigálása, tevékenységnapló átnézése, otthoni tanulnivaló megbeszélése |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:** általános kórházi, betegágy melletti gyakorlat, klinikai tárgyak gyakorlati megalapozása |
| **A tantárgy sikeres elvégzéséhez szükséges speciális tanulmányi munka4:**  **Tevékenységnapló**  A gyakorlat során a hallgató tevékenységnaplót készít. Minden hallgató egy-egy kórházi ágy betegforgalmát követi. Az adott ágyon a felvett beteg számára elkészít egy saját kórlapot, a napi eseményeket dekurzálja. A beteg gyógyszerelésének, terápiájának a részleteit elemezheti, indokolhatja (pl. antibiotikum választás okai, szívelégtelenség gyógyszerelésének beállítása, stb.). Ha a nap folyamán a hallgató részt vesz vizsgálatokon, beavatkozásokon, konzíliumon, azt is kivonatosan dokumentálhatja a naplóban. A napló lehet elektronikus vagy kézzel írott. |
| **A foglalkozásokon való részvétel követelményei és a távolmaradás pótlásának lehetősége:**  A tanulmányi és vizsgaszabályzatnak megfelelően a foglalkozások 75%-án kötelező a részvétel |
| **A megszerzett ismeretek ellenőrzésének módja a szorgalmi időszakban5:**  nem értelmezhető |
| **A vizsga típusa: beszámoló** |
| **Vizsgakövetelmény:**  A tevékenységnapló bemutatása és azáltalános tematikában felsoroltak számonkérése betegágy melletti megbeszélés formájában. |
| **Az osztályzat kialakításának módja és típusa7:**  A gyakorlat teljesítését aláírás igazolja. Az igazolást a gyakorlat során mutatott aktivitás és a gyakorlat végén történő komplex betegvizsgálat alapján adjuk meg. |
| **A vizsgára történő jelentkezés módja:**  A gyakorlatra való jelentkezéssel együtt automatikusan megtörténik |
| **A vizsga megismétlésének lehetőségei:**  a vizsga nem buktató hatályú, ismétlés nem szükséges |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):**  A belgyógyászat alapjai (Tulassay Zs. szerk., 2016)  Klinikai belgyógyászat (Tulassay Zs. szerk., 2017)  Belgyógyászati diagnosztika (Petrányi Gy., 2009)  Belgyógyászati fizikális diagnosztika (Szarvas F.-Csanády M., 2005)  Oxford Textbook of Medicine (Weatherall, Ledingham, Warrel, 10th ed. 2017).  Harrison's Principles of Internal Medicine 18th ed. (McGraw-Hill, 2017).  Herold Belgyógyászat (orvosoknak-medikusoknak): magyar kiadás: B+V (medical and technical) Lap -és Könyvkiadó Kft., 2009) |

1 Csak abban az esetben kell megadni, ha a tárgy az adott nyelven is meghírdetésre kerül.

2  Dékáni Hivatal tölti ki, jóváhagyást követően.

3 Az elméleti és gyakorlati oktatást órákra (hetekre) lebontva, sorszámozva külön-külön kell megadni, az előadók és a gyakorlati oktatók nevének feltüntetésével. Mellékletben nem csatolható!

4 Pl. terepgyakorlat, kórlapelemzés, felmérés készítése, stb.

5 Pl. házi feladat, beszámoló, zárthelyi stb. témaköre és időpontja, pótlásuk és javításuk lehetősége.

6 Elméleti vizsga esetén kérjük a tételsor megadását, gyakorlati vizsga esetén a vizsgáztatás témakörét és módját .

7 Az elméleti és gyakorlati vizsga beszámításának módja. Az évközi számonkérések eredményeink beszámítási módja.